Diari Oficial de la Generalitat Valenciana


Sumari del DOGV 1728, del 20-02-1992 (1992/824002)

ORDRE de 29 de gener de 1992, de la Conselleria d'Economia i Hisenda, per la qual regula la concessió d'ajornaments i fraccionaments de deutes tributaris dels tributs cedits i propis de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/01/29/(2)/dof/vci/html**

### Dades del document

Número de DOGV
:   1728

Data del DOGV
:   20-02-1992

Secció del DOGV
:   DISPOSICIONS GENERALS

Número del document
:   1992/824002


Data del document
:   29-01-1992

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 29 de gener de 1992, de la Conselleria d'Economia i Hisenda, per la qual regula la concessió d'ajornaments i fraccionaments de deutes tributaris cedits i propis de la Generalitat Valenciana.  
La Llei 30/1983, de 28 de desembre, reguladora de la Cessió de Tributs de l?Estat a les Comunitats Autònomes, declara aplicables als tributs cedits els reglaments generals dictats en desplegament de la Llei General Tributària. Aquesta normativa s'aplica també supletòriament en la gestió dels tributs propis de la Comunitat Autònoma.  
La reforma operada en el Reglament General de Recaptació pel Reial Decret 1684/1990, de 20 de desembre, i la seua normativa de desplegament, fa que calga adaptar la regulació dels ajornaments i fraccionaments de deutes tributaris en la Comunitat Valenciana al règim establert per aquestes normes.  
D'altra banda, l'article 4 de l?Ordre de la Conselleria d?Economia i Hisenda, d'11 de març, estableix que les referències que en el Reglament General de Recaptació es fan a la Direcció General de Recaptació i als delegats d'Hisenda, s'entendran fetes en l?àmbit de la Hisenda de la Generalitat Valenciana a la Direcció General de Tributs i Patrimoni i als directors territorials de la Conselleria d'Economia i Hisenda, respectivament.  
Per tot això, i en virtut de les competències que tinc conferides,  
ORDENE:  
Article primer  
El Director General de Tributs i Patrimoni serà competent per a concedir ajornaments i fraccionaments de pagament de deutes tributaris per tributs cedits i propis en els casos següents:  
a) Ajornaments i fraccionaments de deutes, en període voluntari de pagament, amb petició de dispensa total o parcial de garanties, siga quina siga la quantia i el termini sol·licitat.  
b) Ajornaments i fraccionaments de deutes, en període voluntari de pagament, la quantia dels quals ultrapasse els 551.337.264 de pessetes, siga quin siga el termini sol·licitat, que no es troben compresos en l'apartat anterior.  
Article segon  
Els directors territorials de la Conselleria d'Economia i Hisenda seran competents per a concedir els ajornaments i fraccionaments de pagament de deutes tributaris per tributs cedits i propis en els casos següents:  
Ajornaments i fraccionaments de deutes, en període voluntari de pagament, la quantia dels quals no ultrapasse els 964.860.570 de pessetes, siga quin siga el termini sol·licitat i que no es troben compresos en l'apartat a) de l'article anterior.  
D'acord amb el que disposa l'article 50.2 del Reglament General de Recaptació, el Director General de Tributs i Patrimoni podrà advocar la competència per a acordar l'ajornament o fraccionament de pagament en expedients l?especial transcendència dels quals així ho aconselle.  
Article tercer  
Les condicions i el procediment de resolució dels expedients d?ajornament i fraccionament s?ajustarà al que preveuen els articles 48 al 58 del Reglament General de Recaptació.  
Article quart  
Dins de la primera quinzena dels mesos d'abril, juliol, octubre i gener es trametrà a la Direcció General de Tributs i Patrimoni una relació que comprenga els ajornaments concedits o denegats per cada servei territorial en el trimestre anterior, o s'hi manifestarà que no es va produir cap petició.  
DISPOSICIO DEROGATORIA  
Són derogades les ordres de la Conselleria d'Economia i Hisenda, de 30 d'octubre de 1984 i 28 de setembre de 1990.  
DISPOSICIONS FINALS  
Primera  
Faculte el Director General de Tributs i Patrimoni per a dictar les normes necessàries per al desplegament d?aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 29 de gener de 1992. - El Conseller d?Economia i Hisenda: Antoni Birlanga Casanova.


Còpia Permalink ELI